CELEX: C2006/190/28
Language: da
Date: 2006-08-12 00:00:00
Title: Sag T-47/02 R: Dom afsagt af Retten i Første Instans den 21. juni 2006 — Danzer mod Rådet (Selskabsret — direktiv 68/151/EØF og 78/660/EØF — offentliggørelse af årsregnskaber — beskyttelse af erhvervshemmeligheder — tilsidesættelse af grundlæggende rettigheder — hjemmel — erstatningssøgsmål — afvisning)

12.8.2006   
            
            
               DA
            
            
               Den Europæiske Unions Tidende
            
            
               C 190/17
            
         Dom afsagt af Retten i Første Instans den 21. juni 2006 — Danzer mod Rådet
   (Sag T-47/02 R) (1)
   
   (Selskabsret - direktiv 68/151/EØF og 78/660/EØF - offentliggørelse af årsregnskaber - beskyttelse af erhvervshemmeligheder - tilsidesættelse af grundlæggende rettigheder - hjemmel - erstatningssøgsmål - afvisning)
   (2006/C 190/28)
   Processprog: tysk
   Parter
   
      Sagsøgere: Manfred Danzer og Hannelore Danzer (Linz, Østrig) (først ved avocats J. Hintermayr, M. Krüger, F. Haunschmidt, G. Minichmayr og P. Burgstaller, derefter ved J. Hintermayr, F. Haunschmidt, G. Minichmayr, P. Burgstaller, G. Tusek, T. Riedler og C. Hadeyer)
   
      Sagsøgt: Rådet for Den Europæiske Union (ved M. Giorgi Fort og M. Bauer, som befuldmægtigede)
   Sagens genstand
   Angående en påstand om erstatning i henhold til artikel 288 EF for det tab, som sagsøgerne påstår at have lidt som følge af den pligt til at offentliggøre visse informationer i årsregnskabet for de selskaber, hvori de er direktører, der fremgår af artikel 2, stk. 1, litra f), i Rådets første direktiv 68/151/EØF af 9. marts 1968 om samordning af de garantier, som kræves i medlemsstaterne af de i EØF-traktatens artikel 58, stk. 2 (EF-traktatens artikel 58, stk. 2, nu artikel 48, stk. 2, EF) nævnte [former for] selskaber til beskyttelse af såvel selskabsdeltagernes som tredjemands interesser, med det formål at gøre disse garantier lige byrdefulde (EFT L 65, s. 8), og af artikel 47 i Rådets fjerde direktiv 78/660/EØF af 25. juli 1978 på grundlag af EØF-traktatens artikel 54, stk. 3, litra g), [EF-traktatens artikel 54, stk. 3, litra g), efter ændring nu artikel 44, stk. 2, litra g), EF] om årsregnskaberne for visse selskabsformer (EFT L 222, s. 11), på den ene side, og en påstand om, at det fastslås, at ovennævnte bestemmelser er ugyldige, på den anden side
   Konklusion
   
               1)
            
            
               Sagen afvises.
            
         
               2)
            
            
               Sagsøgerne bærer deres egne omkostninger og betaler Rådet for Den Europæiske Unions omkostninger.
            
         
      (1)  EUT C 109 af 4.5.2002.